alexandrainst/scandi-wiki huggingface dataset:
Västervik

Västervik er ein býur í Västerviks kommunu,  Kalmar län, Småland, í Svøríki. Í býnum er eitt av størstu kampingplássum í Norðurlondum. Í 2010 var íbúgvaratalið 21.140.

Søga 
Býurin varð fyrstu ferð nevndur í 1275, men tá lá býurin har ið Gamleby nú er. Tað var Erik av Pommern ið flutti býin í 1433, til eitt stratigiskt týdningarmiklari stað tætt við Stegeholm borgina. Býurin var ofta útsettur fyri álopum av fíggindasinnaðum herliðum, og fimm ferðir varð býurin meira ella minni lagdur í oyði frá 1450 til 1677. Hóast hetta setti Gustav Vasa á stovn skipaídnað í býnum í 16. øld.

Keldur

Slóðir 

Býir í Kalmar län
Oskarshamn

Oskarshamn er ein býur í Oskarshamns kommunu í Svøríki. Í 2010 var fólkatalið 17.258.Býurin hevur umleið 17 258 íbúgvar (2010).

Keldur

Slóðir 

Býir í Kalmar län
Färjestaden

Färjestaden er ein býur í Mörbylånga kommunu, Kalmar län í Svøríki. Har búgva umleið 5.018 fólk (2010). Býurin er tann størsti á oynni Öland. Býurin varð stovnaður í ferjutíðini, tá ferjur sigldu millum Öland og fastlandið, tað er eisini tað ið hevur givið býnum navnið sum merkir "ferjubýurin".

Í 1910 læt ein jarnbreyt upp, sum bant býin saman við restina av oynni. Ölandsbron er ein brúgv ið bindur oynna saman við fastlandið, hon liggur norðanfyri býin og varð vígd í 1972. Eftir tað hildu ferjurnar uppat við at sigla. Nógv av íbúgvunum hava arbeiði í Kalmnar á meginlandinum og pendla ímillum oynna og meginøkið.

Keldur

Slóðir 

Býir í Kalmar län
Öland
Mörbylånga

Mörbylånga er ein býur í Mörbylånga kommunu á oynni Öland í Svøríki. Býurin hevur umleið 1 780 íbúgvar (2010).

Keldur

Slóðir 

Býir í Kalmar län
Öland
Falkenberg

Falkenberg er ein býur í Falkenbergs kommunu í landslutinum Halland í Svøríki. Fólkatalið í býnum er 20.035. Býurin hevur umleið 20 035 íbúgvar (2010).

Meiarífyritøkan Arla rekur eitt lítið meiarí í býnum. Ølbryggjaríið Carlsberg hevur sítt svenska bryggarí í býnum.

Ítróttur 
Falkenbergs FF, fótbóltsfelag
Falkenbergs VBK, flogbóltsfelag
Falkenbergs BTK, borðtennisfelag

Keldur

Slóðir 

Býir í Hallands län
Falkenbergs kommuna
Mölndal

Mölndal er ein býur í Mölndals kommunu í Svøríki.

Slóðir 

Býir í Västra Götalands län
Nora

Nora er ein býur í Nora kommunu í Svøríki. Býurin hevur umleið 6 526 íbúgvar (2010).

Keldur

Slóðir 

Býir í Örebro län
Åmål

Åmål er ein býur í Åmåls kommunu í Västra Götalands län í Svøríki. Í 2010 var fólkatalið í býnum 9.065. Býurin liggur við vatnið Vänern.

Filmurin Fucking Åmål snýr seg um henda býin, upptøkurnar eru tó gjørdar í Trollhättan.

Býarpartar

Keldur

Slóðir 

Býir í Västra Götalands län
Lindesberg

Lindesberg er ein býur í Lindesbergs kommunu í Svøríki. Býurin hevur umleið 9 149 íbúgvar (2010).

Keldur

Slóðir 

Býir í Örebro län
Värnamo

Värnamo er ein býur í Värnamo kommunu í Jönköpings län í Svøríki. Býurin liggur við ánna Lagan, tætt við har ið áin rennur út í vatnið Vidöstern. Býurin hevur umleið 18 696 íbúgvar (2010). Í miðøldini var býurin ein tingstaður og marknaðarbýur.

Býarpartar 
Bredasten, ella Sydsvenska Krysset
 Malmen
 Norregård
 Gröndal
 Centrum
 Västhorja
 Karlsdal
 Hornaryd
 Rörstorp
 Amerika
 Nylund
 Östermalm
 Idavall
 Mosslelund
 Söderåsen
 Mossle
 Vråen
 Trälleborg
 Alandsryd
 Doktorn
 Helmershus
 Åminne
 Norregård
 Torp

Keldur

Slóðir 

Býir í Jönköpings län
Mellerud

Mellerud er ein býur í Melleruds kommunu í Västra Götalands län í Svøríki. Býurin hevur umleið 3 750 íbúgvar (2010).

Tufflur úr træ vóru framleiddar í Mellerud av verksmiðjuni AB Melleruds Skoindustri frá 1909 til 1975, tá ið verksmiðja læt aftur. Tá ið verksmiðjan byrjaði í 1909, var navnið E R Anderssons Trätoffelfabrik. Tey fyrstu árini helt tufflu-verksmiðja til í leigaðum hølum, men í 1918 varð ein nýggjur bygningur bygdur til framleiðsluna, og í 1960 vórðu nýggir verksmiðjubygningar bygdir, og teir gomlu vóru tiknir niður í 1971. Í 1970-árunum arbeiddu gott 50 fólk á verksmiðjuni, har tey framleiddu umleið 1500 tufflur um dagin. Hesar vórðu útfluttar til eitt nú Týskland, Noreg og USA undir vørumerkinum Dalbo Toffeln.

Keldur

Slóðir 

Býir í Västra Götalands län
Vaggeryd

Vaggeryd er ein býur í Vaggeryds kommunu í Jönköpings län, Svøríki. Vaggeryd og Skillingaryd eru høvuðsbýir í kommununi. Býurin hevur umleið 4 920 íbúgvar (2010).

Keldur

Slóðir 

Býir í Jönköpings län
Gislaved

Gislaved er ein býur í Gislaveds kommunu í Jönköpings län í Svøríki. Býurin hevur umleið 10 037 íbúgvar (2010).

Leivdir frá fornøldini eru funnin á staðnum og eru ábendingar um, at menniskju hava búð kring vøtnini Gräsken, sum liggur í vestara parti av kommununi, og Majsjön og fram við ánni Nissan.

Keldur

Slóðir 

Býir í Jönköpings län
Skillingaryd

Skillingaryd er ein býur í Vaggeryds kommunu í Jönköpings län, Svøríki. Býurin hevur umleið 12 029 íbúgvar (2010).

Keldur

Slóðir 

Býir í Jönköpings län
Sanna Nielsen

Sanna Nielsen (fødd 27. november 1984 í Edenryd) er songkvinna úr Svøríki. Hon fekk sítt gjøgnumbrot í 1996 sum 11-ára gomul við sanginum "Till en fågel". Hon hevur ferðast runt og framført kring alt Svøríki og hevur luttikið í Melodifestivalen 7 ferðir, og í 2014 vann hon kappingina við sanginum "Undo". Harvið kom hon at umboða Svøríki á Eurovision Song Contest 2014 hin 6. mai í Keypmannahavn, Danmark í hálvfinaluni. Hon kom víðari til finaluna og endaði við at gerast nummar trý við 218 stigum.

Tónleikaútgávur 
 1996 – Silvertoner
 1997 – Min önskejul
 2006 – Nära mej, nära dej
 2007 – Sanna 11-22
 2008 – Stronger
 2011 – I'm In Love
 2012 – Vinternatten
 2013 - Min jul
 2014 - 16 bästa
 2014 - 7

Keldur

Slóðir 
 Sanna Nielsen

Svenskar songkvinnur
Luttakarar í Eurovision Song Contest 2014
Melodifestivalen luttakarar
Føðingar í 1984
Shirley Clamp

Shirley Clamp (fødd 17. februar 1973 í Viskafors) er songkvinna og sangskrivari úr Svøríki, sum fleiri ferðir hevur luttikið í tónleikakappingini Melodifestivalen (2003, 2004, 2005, 2011 og 2012).

Tónleikaútgávur 
 Den långsamma blomman - 2004
 Lever mina drömmar - 2005
 Favoriter på svenska - 2006
 Tålamod - 2007
 För den som älskar - En samling - 2009

Keldur

Slóðir 

Svenskar songkvinnur
Føðingar í 1973
Sonja Aldén

Sonja Aldén (fødd 20. desember 1977 í St. Albans, Ongland, Stora Bretland) er songkvinna úr Svøríki. Hon hevur tríggjar ferðir luttikið í svensku undankappingini til Eurovision Song Contest, sum nevnist Melodifestivalen, hon luttók í 2006, 2007 og 2012.

Tónleikaútgávur 
Till dig (2007)
Under mitt tak (2008)
I gränslandet (2012)
I andlighetens rum (2013)
Jul i andlighetens rum (2014)
Meningen med livet (2017)

Keldur

Slóðir 

Svenskar songkvinnur
Karlskrona

Karlskrona er ein býur í Karlskrona kommunu, Blekinge län í Svøríki. Býurin liggur á fleiri oyggjum og hólmum í svenska skergarðinum við eysturstrondina í landsynningspartinum av Svøríki.

Søga 
Trossö, tann oyggin, har Karlskrona seinni varð bygd, var í 16. øld ogn hjá bóndanum Offe Månsson. Á meginlandinum, nakrar fáar kilometrar hagani, var tað í danskaratíðini ein býur, sum nevndist Lyckeby, í dag er hann ein býarpartur í Karlskrona, og umleið 20 kilometrar hagani fóru danir í holt við at byggja Kristianopel, áðrenn Blekinge bleiv svenskt í 1658. I 1679 var oyggin og hólmarnir ið hoyrdu til hana, ogn hjá bóndanum Vittus Andersson, ið varð tvungin til at selja ognina til svenska statin. Sama ár var ein partur av flotanum lagdur við Karlskrona. Býurin lá strategiskt væl fyri á einari oyggj við sambandi til meginlandi, sum var undir eftirliti, og var vard av øðrum oyggjum kring Trossö, har hernaðarskansar vóru bygdir fyri at verja flotan.

10. august 1680 fekk býurin síni býarfyrimunir (stadsprivilegier). Ronneby varð avtikin sum býur og fólkið ið búði har, varð tvungið til at flyta til Karlskrona. Býurin hevði í fleiri ár fyrimunir framm um aðrar býir, við tollfrælsi. Í 1682 vóru brúgvar bygdar, sum bundu býin saman við meginlandinum. Skjótt gjørdist býurin triðstørstur í Svøríki, næst eftir Riga, sum í dag liggur í Letlandi og Stokkhólm. Býurin helt tó uppat við at vaksa, men hann bleiv við at vera ein hernaðarstøð fyri svenska flotan. Umleið ár 1700 hevði býurin umleið 10.000 íbúgvar samanborið við 1,3 milliónum í øllum Svøríki. Í 2010 hevði býurin 35.212 íbúgvar og í øllum Svøríki búgva 9.555.893 (2012).

Jarðfrøði 
Miðbýurin (Skergarðsbýurin) liggur á oynni Trossö og á nøkrum holmum, sum liggja kring oynna, eitt nú Saltö, Dragsö, Björkholmen, Ekholmen, Pantarholmen og Stumholmen. Til býarøkið hoyrir eisini ein størri oyggj sum liggur norðanfyri Trossö, Vämö, og oyggjarnar, sum liggja tætt við hana (Mellanstaden). Í hesum økinum liggja fleiri stór bústaðarøki, eitt nú Hästö, Gräsvik, Pantarholmen, Annebo, Galgamarken, Kungsmarken, Marieberg, Långö og Bergåsa. Tann upprunaligi býurin, tvs. Trossö, er umleið 185 hektar til støddar og hevur fjallalendi.

Keldur

Slóðir 

Býir í Blekinge län
Karlskrona kommuna
Karlshamn

Karlshamn er ein býur í Karlshamns kommunu í Blekinge län, Svøríki. Í 2010 var fólkatalið í býnum 19.075.

Keldur 

Karlshamn var ein danskur havnabýur til tað fyrsta Karl Gustav-kríggið, tá nevndist býurin Bodekull (Bokuld).

Slóðir 

Býir í Blekinge län
Karlshamns kommuna
Ronneby

Ronneby er ein býur í Ronneby kommunu í Blekinge län í Svøríki. Býurin liggur við Ronneby-ánna og tætt við E22 høvuðsvegin. Í 2010 var fólkatalið í býnum 12.029.

Keldur

Slóðir 

Býir í Blekinge län
Ronneby kommuna
Ring Ring

Ring Ring var fyrsta album sum kom út hjá ABBA. í 1973 fóru tey í Svenska Melodi grand prix (Melodifestivalen) í Stokkhólmi við sanginum, men tað rakk bert til eitt triðja pláss. Sangurin Ring ring bleiv avlíkavæl væl umtóktur, og Abba gjørdist meira kend av hesum sanginum.

Numre 
 Ring Ring 
 Another Town, Another Train 
 Disillusion 
 People Need Love 
 I Saw It In The Mirror 
 Nina, Pretty Ballerina 
 Love Isn’t Easy (But It Sure Is Hard Enough) 
 Me And Bobby And Bobby’s Brother 
 He Is Your Brother 
 She’s My Kind Of Girl 
 I Am Just A Girl 
 Rock’n’Roll Band 

Bonus-tracks (CD)
 Merry-Go-Round 
 Santa Rosa 
 Ring Ring (Bara du slog en signal)

Tónasmiðir:

Skering: 2, 4, 5, 6, 7, 8, 9, 10, 12 & bonus 2: Benny Andersson & Björn Ulvaeus

Skering 1: Benny Andersson, Björn Ulvaeus, Stikkan Anderson, Neil Sedaka & Phil Cody

Skering 3: Agnetha Fältskog & Björn Ulvaeus

Skering 11, bonus 1 & bonus 3: Benny Andersson, Björn Ulvaeus & Stikkan Anderson

Svenskar tónleikaútgávur
ABBA
Pubbur

Pubburin (upprunaliga Public House) er partur í bretskari mentan. Enska vertshúsið (pubburin) var upprunaliga matstaðurin, har ferðafólk fóru inn at fáa sær at drekka og eta og at gista. Í Canterbury Tales, sum høvundurin Geoffrey Chaucer (1340-1400) skrivaði, siga pílagrimar hvør øðrum søgur, meðan teir hvíla seg á vertshúsum úr London til Canterbury. Nógvir av sjónleikunum hjá William Shakespeare (1564-1616) vórðu sýndir á pubbum í London. Nú koma fólk saman á pubbum at viðgera dagsins hendingar. Ofta er tónleikur, onkur lesur upp yrkingar, ella kanska er annað skemt fyri gestunum.  Nógvir bretskir rokkbólkar spældu fyrstu ferð á pubbum. 

Bygningar
Gosfjøll

Gosfjøll, sum ikki hava goyst í søguligari tíð, eru óvirkin, men hini eru virkin. Undir gosfjøllum eru grótbræðingar (magma, 1000 °C). Trýstið er ofta stórt í bræðingunum, og tær kunnu bróta sær veg upp ígjøgnum jarðarskorpuna og goysa. Oman á jørðini nevnist grótbræðingin lava. Men annað enn lava vellir og goysir upp - loftsløg, viksteinur og stórir steinklumpar. Gosopið er sum kókandi pottur, og lava verður sprænd høgt upp í loft. Gløðandi bræðingin streymar í eldáum oman líðina. Lavan er sera heit, 1000 °C, sum er nóg heitt at bræða t.d. stál. Fólk, sum búgva nær gosfjøllum, sita ikki fulltrygg. Tað hava tey sannað á Heimaoy í Íslandi og manga aðrastaðni. Ofta fara gosfjøll at goysa púra óvarandi, og gløðandi grótbræðing leggur alt oman líðina oyðið. Gos verður, tí gløðandi grótbræðing niðri í jørðini brýtur sær leið gjøgnum sprungur í jarðarskorpuni. Hesar rivur eru m.a. ímillum meginlandapláturnar, til dømis í Íslandi og í londunum við eldkringin í Kyrrahavi. Gosfjøll eru eisini á havbotninum, og tey kunnu gera ovurstórar skaðaaldur, tsunami nevndar. Fleiri enn 850 virkin gosfjøll eru.

Jarðfrøði
Náttúruvanlukkur
Roysningur

Roysningur ella rosshvalur (norrønt hrosshvalr), heldur til norðuri í kalda Íshavinum. Brimlarnir verða meira enn 3 m. langir, opnurnar heldur minni. Roysningur heldur mest til í rúmum sjógvi. Húðin er 2,5 cm. tjúkk, og undir húðini er tjúkt spik. Roysningur hevur sterkar og langar høggtenn. Tær vaksa so leingi, kópurin livir, og kunnu gerast meira enn 50 cm. langar. Høggtenninar eru tekin um støðuna hjá kallroysningunum, tí hann við størstu tonnunum er vanliga oddadjórið í flokkinum. Við tonnunum kunnu teir taka seg upp á ísin ella grópa á botninum eftir maðkum, skeljadjórum og sniglum. Opnan leggur ein hvølp uppi á land annaðhvørt ár, og hann heldur seg at mammuni tvey tey fyrstu árini. Roysningar verða eini 40 ára gamlir. Hendingaferð hevur roysningur verið at sæð undir Føroyum.

Myndarøð 

Súgdjór í Føroyum
Súgdjór
Tvøroyrar Borðtennisfelag

Tvøroyrar Borðtennisfelag (stytt TBF) er eitt borðtennisfelag, sum varð stovnað á Tvøroyri 23. februar 1948. Ein ið hevur verið sera virkin í felagnum í nógv ár, er Sverre Midjord, tað varð eitt nú nevnt í røðum, tá Sverre rundaði tey áttati árini í 2013.

Nevndin 
Kai Roest, formaður
Mikkjal Bærentsen, næstformaður
Fríði Jensen, peningarøkil
Paulina Niclasen

Keldur  

Føroysk ítróttafeløg
Føroysk borðtennisfeløg
Tvøroyri
Jákup á Borg

Jákup á Borg (føddur 26. oktober 1979) er ein føroyskur fótbóltsleikari, sum í løtuni (2013) spælir við B36. Hann hevur spælt 62 landsdystir fyri Føroyar, og er á einum deildum sættaplássi á topp-10 listanum yvir mest leikandi leikarar, saman við Julian Johnsson. Jákup á Borg er uppvaksin í B36 og spældi har til 2003, tá hann flutti til Danmarkar og eitt skifti spældi við Odense BK. Síðan spældi hann við HB frá 2004 til 08 og so aftur við B36 frá 2008.

Altjóða mál fyri Føroyar
Mál og úrslit, málini hjá Føroyum verða víst fyrst.

Keldur 

B36 leikarar
HB leikarar
Føroyskir landsliðsleikarar
Havnafólk
Føðingar í 1979
Bogi Hammer

Bogi Hammer er ein føroyskur ítróttamaður, sum íðkar styrkisvenjing. Hin 25. mai 2013 vann hann kappingina Føroya sterkasti maður 2013. Í 2012 gjørdist hann nummar tvey í hesi kapping, næst eftir Jákup Suna Berg og í 2014 gjørdist hann nummar trý. Í kappingini í 2013 vóru 8 tilmeldaðir, men helvtin fall frá orsakað av skaðum, m.a. Jákup Suni Berg. Bogi fekk eisini ein skaða undir kappingini í 2013, og fekk tí ikki luttikið í seinastu kappingini, men tá hevði hann longu fingið nokk av stigum til at vinna samlaðu kappingina. Nummar tvey gjørdist Bjarni Nielsen og nummar trý Helgi Lamhauge. Jákup Petur Djurhuus endaði á fjórða plássi.

Føroya sterkasti maður

Sterkastur í Føroyum 2014 
 Bjarni Nielsen - 22,5 stig
 Jákup Suni Berg - 20 stig
 Bogi Hammer - 14,5 stig
 Helgi Lamhauge - 10 stig

Sterkastur í Føroyum 2013 
 Bogi Hammer
 Bjarni Nielsen
 Helgi Lamhauge
 Jákup Petur Djurhuus

Sterkastur í Føroyum 2012 
Í 2012 vóru hesar seks kappingarnar og vinnararnir av teimum: Jákup Súni Berg koppaði 400 kg tungum dekki 6 ferðir við tíðini 31,28 sek. Gunnar Grækarisson vann næstu kappingina, tá 110 kg skuldu lyftast upp í loft oftast, hann lyfti 16 ferðir. Lastbilur í 5. girði skuldi sleipast eftir gólvinum, bert fá sekund millum teir fremstu, Jákup Suni vann hesa kappingina. Bogi Hammer vann næstu kapping, sum var strok, har byrjað var við 195 kg, vekstin øktist við 15 kg hvørja ferð, Bogi lyfti 5 ferðir. Bogi vann eisini seinastu kappingina sum ver dead lift við tungum dekkum. Bogi lyfti 315 kg.
 Jákup Súni Berg
 Bogi Hammer
 Gunnar Grækarisson

Keldur 

Ítróttafólk úr Føroyum
Føroya sterkasti maður
Føroya sterkasti maður

Føroya sterkasti maður er ein ítróttarkapping, sum verður fyriskipa í Ítróttarhøllini á Hálsi einaferð um árið, síðan 2009. Teir luttakandi skulu kappast í ymiskum 6 ymiskum greinum innan "Strong man" kappingar, hesar kunnu variera ár til ár, í 2011 var talan um hesar kappingar: bonkpress, greb, bera lodd, lyfta stammum, ganga við loddi og dead lift. Teir fremstu fáa flest stig, og at tá seinasta kappingin er farin afturum verður vinnarin funnin, vinnarin er tann ið hevur fingið flest stig.

Kappingar

Føroya sterkasti maður 2013 
 Bogi Hammer
 Bjarni Nielsen
 Helgi Lamhauge
 Jákup Petur Djurhuus

Føroya sterkasti maður 2012 
Seks kappingar: Jákup Súni Berg, koppaði 400 kg tungum dekki 6 ferðir við tíðini 31,28 sek. Gunnar Grækarisson vann næstu kappingina, tá 110 kg skuldu lyftast upp í loft oftast, hann lyfti 16 ferðir. Lastbilur í 5. girði skuldi sleipast eftir gólvinum, bert fá sekund millum teir fremstu, Jákup Suni vann hesa kappingina. Bogi Hammer vann næstu kapping, sum var strok, har byrjað var við 195 kg, vekstin øktist við 15 kg hvørja ferð, Bogi lyfti 5 ferðir. Bogi vann eisini seinastu kappingina sum ver dead lift við tungum dekkum. Bogi lyfti 315 kg.
 Jákup Súni Berg
 Bogi Hammer
 Gunnar Grækarisson

Føroya sterkasti maður 2011 
Jákup Súni Berg megnaði 205 kg í bonkpress, helt tveimum bobbens á 140 kg hvør í 44 sekund, bar 200 kg lodd nakrar metrar og upp gjøgnum trappur, lyfti 100 kg tunga stammu 7 ferðir upp um høvd. Heini Hátún vann næstseinastu kappingina, síðsta kappingin var dead lift, har Jákup Súni og Heini Hátún báðir lyftu 300 kg upp frá gólvinum (stór dekk). Samlað gjørdist støðan henda:
 Jákup Súni Berg
 Jónfinn Hentze
 Heini Hátún

Føroya sterkasti maður 2010 
 Gunnar Grækarisson

Skráin 2010 
 Lyfta max í stammuni.
 Greb (halda einum bili í hvørjari hánd)
 Koppa dekk 6 ferðir uppá tíð
 Steðgur har Uni Debess spælir
 Hála ein bil 
 Sleipa bil 
 Deadlift (Lyfta ein bát so ofta ein klárar uppá tíð)

Føroya sterkasti maður 2009 
Vinnari gjørdist Heri Vestergaard úr Sumba.

 Heri Vestergaard
 Sámal Johannes Hansen
 ?
 Gunnar Grækarisson

Keldur

Slóðir úteftir 

Ítróttarkappingar í Føroyum
Føroya sterkasti maður
Gunnar Grækarisson

Gunnar Grækarisson er ein føroyskur ítróttamaður. Í 2010 vann hann kappingina Føroya sterkasti maður, árið fyri gjørdist hann nummar fýra, í 2012 gjørdist hann nummar trý.

Keldur 

Føroya sterkasti maður
Jákup Súni Berg

Jákup Súni Berg (føddur 1980) er ein føroyskur ítróttamaður og fitness instruktørur. Tvey ár á rað vann hann kappingina Føroya sterkasti maður, hann vann í 2011 og 2012. Hann luttók ikki í 2013 orsakað av skaða, men í 2014 var hann við aftur og gjørdist nummar tvey, næst eftir Bjarna Nielsen. Í 2011 varð hann settur í starv hjá Indi Fitness í Havn, sum fitness instruktørur. Áðrenn tað arbeiddi hann sum leiðari á goymsluni hjá P/F Poul Hansen.

Føroya sterkasti maður 
Jákup Súni hevur fleiri ferðir luttikið í kappingini um at gerast sterkastur í Føroyum. Í 2013 fekk hann ikki tikið lut orsakað av skaða, í 2011 og 2012 vann hann kappingina.

Sterkastur í Føroyum 2014 
 Bjarni Nielsen - 22,5 stig
 Jákup Súni Berg - 20 stig
 Bogi Hammer - 14,5 stig
 Helgi Lamhauge - 10 stig

Føroya sterkasti maður 2011 og 12 
 Vann kappingina Føroya sterkasti maður 2012
 Vann kappingina Føroya sterkasti maður 2011

Keldur 

Føroya sterkasti maður
Føðingar í 1980
Páll Guðlaugsson

Páll Hagbert Guðlaugsson (føddur 9. september 1958) er ein íslendskur fótbóltsvenjari og fyrrverandi fótbólsleikari, málmaður. Hann var tann fyrsti venjarin hjá føroyska manslandsliðnum í fótbólti eftir at Føroyar gjørdist limur í FIFA í 1988 og slapp at luttaka í altjóða í altjóða kappingum. Hann var venjari hjá Føroyum frá 1988 til 1993. Tann fyrsti landsdysturin, ið Føroyar spældi í 1988 við Páll Guðlaugssyni sum venjara var ein vinardystur ímóti Íslandi 24. august 1988, sum Ísland vann 1-0. Fyrsti EM-undankappingardystur var spældur í Landskrona í Svøríki ímóti Eysturríki hin 12. september 1990. Føroyar vann dystin 1-0 og skapti harvið sensatión kring heimin, av tí at Eysturríki var eitt av teimum góðu liðunum júst tá.

Lívsleið sum fótbóltsvenjari 
Hagtølini eru bert viðvíkjandi føroyskum feløgum og føroyska landsliðnum:
 1988 - 93 - Føroyska A-landsliðið hjá monnum
 1989 - 91 - ÍF
 1993 - 94 - EB/Streymur
 1994 B36
 1996-97 GÍ
 2012- KÍ

Lívsleið sum fótbóltsleikari 
Páll spældi sum málmaður. Hagtølini eru bert viðvíkjandi føroyskum fótbóltsfeløgum:
 1983 - GÍ
 1987-89 - ÍF
 1991 - EB
 1993 - B68
 1994 - EB/Streymur
 1994 - B36
 1996 - GÍ

Keldur 

Venjarar hjá føroyska fótbóltslandsliðnum
Íslendskir fótbóltsleikarar
Íslendskir fótbóltsvenjarar
Føðingar í 1958
HM í svimjing 2013

HM í svimjing 2013 (HM í vatnítrótti) varð hildið í Barcelona í Spania í døgunum 19. juli til 4. august 2013. Sjálv innandura svimjingin byrjaði ikki fyrr enn ólavsøkuaftan 28. juli 2013. Fýra føroyingar vóru úttiknir til HM 2013: Pál Joensen, Birita Debes, Poula Øssursdóttir Mohr og Bartal Hestoy.

Tíðarætlan 
  Hetta varð fyrsta ferðin, at HM í vatnítrótti eisini fevndi um Hæddarkaving.

Heiðursmerkjayvirlit

 Vertstjóð

Keldur 

HM í Svimjing
Føroyar í altjóða svimjikappingum
2013 í ítrótti
UEFA

Evropeiska fótbóltssamgongan UEFA (Union of European Football Associations) er ein paraplyfelagsskapur fyri evropeisk fótbóltssersambond. UEFA varð stovnað 15. juni 1954 í Basel, Sveis. Fótbóltssamband Føroya gjørdist limur í UEFA í 1990, eftir at Føroyar fyrst gjørdist limur í FIFA í 1988.

Kappingar

Verandi 
Felagsskapurin fyriskipar nú hesar fótbóltskappingar:
 EM í fótbólti: Evropameisterskapur fyri landslið, sum verður hildið fjórða hvørt, har tað seinasta var 2012 í Póllandi/Ukraina.
 EM U21: Evropameistaraskapur fyri U21-landslið. Kappingin verður hildin annað hvørt ár.
 UEFA Champions League: Tann kapping í heiminum fyri feløg, ið er best umtókt. Fungerar eisini sum eitt óalment EM fyri feløg. Vinnarin av kappingini kvalifiserar seg til HM í fótbólti fyri feløg.
 UEFA Europa League: Ein samansmelting av tveimum fyrrverandi kappingum hjá UEFA: UEFA Cup og Intertoto Cup.
 UEFA Women's Champions League

Fyrrverandi 
Felagsskapurin hevur fyrr fyriskipað hesar fótbóltskappingarnar:
 UEFA Intertoto Cup: Ein annarleiðis summerkapping for feløg, við trimum vinnarum, ið fáa atgongd til UEFA Cupp. Kom í staðin fyri International Football Cup, hvørs høvuðsendamál var at tryggja fótbóltsdystir á tipskupongina. Kappingin varð hildin fyri seinastu ferð í 2008.
 UEFA Cup: Ein kapping fyri tey "næst-bestu" liðini í teimum í teimum ymisku londunum, umframt steypavinnararnir. Kappingin varð hildin fyri seinastu ferð í 2008-09-sesongini. Í staðin fyri kom UEFA Europa League.
 UEFA Europa Cup fyri steypavinnarar: Ein evropeisk kapping fyri steypavinnarar. Kappingin varð hildin fyri seinastu ferð í 1998.

Forsetar

Týdningarmiklir persónar

Slóðir úteftir 
Almenna heimasíðan, uefa.com (á enskum)
Borgarstjórin í Havn hitti UEFA-forsetan, roysni.fo

Keldur 

UEFA
Fótbóltur í Evropa
HB (kvinnur)

Havnar Bóltfelag, kvinnur, (HB, kvinnur) er eitt fótbóltsfelag í Havn, sum spælir í bestu kvinnudeildini, 1. deild kvinnur. Tær eru tað lið í Føroyum, ið hevur klárað seg næstbest, næst eftir KÍ. Tær hava vunnið FM sjey ferðir og steypakappingina hjá kvinnunum fimm ferðir.

Heiður 
 1. deild kvinnur
 Vinnarar (7): 1986, 1988, 1989, 1993, 1994, 1995 og 1999
 Steypakappingin í kvinnufótbólti
 Vinnarar (5): 1990, 1996, 1998, 1999, 2001 og 2019

Hópurin 		
Dagført 13. september 2017.

Keldur 

Kvinnufótbóltur í Føroyum
EB/Streymur/Skála

EB/Streymur/Skála (kvinnur) er eitt felagslið í føroyskum kvinnufótbólti, sum byrjaði í 2013, sum eitt samstarv millum EB/Streym og Skála ÍF. Felagsliðið hjá EB/Streymi og Skála var tað fyrsta fótbóltsliðið, ið megnaði at støðga sigursrøðini hjá KÍ kvinnunum í fleiri ár. Tær vunnu 2-0 á heimavølli 26. mai 2013 móti KÍ. Samstundis var hetta fyrsta ferðin, at KÍ tapti á útivølli síðani 22. apríl 2007.

EB/Streymur/Skála vann á fyrsta sinni finaluna í steypakappingini í 2017, tá liðið vann finaluna 3-2 móti HB. Seinni sama ár, hin 7. oktober 2017, vann liðið FM á fyrsta sinni, og tað var samstundis fyrstu ferð í 21. øld, at eitt annað lið enn KÍ vann FM-heitið.

Hópurin

Heiður 
 Føroyameistarar í fótbólti: 2017
 Steypakappingin
Vinnarar: 2017

Venjarar 
 Poul G. Olsen (2013–2015)
  Erik Ernesto Nielsen (2016–)

Keldur 

Kvinnufótbóltur í Føroyum